Title: ประกาศคณะกรรมการควบคุมการขนส่งทางบกประจำจังหวัดนครศรีธรรมราช ฉบับที่ 74 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสารที่ทดแทนเส้นทางการขนส่งโดยรถขนาดเล็ก

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดนครศรีธรรมราช
ฉบับที่
๗๔ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร
ที่ทดแทนเส้นทางการขนส่งโดยรถขนาดเล็ก[๑]

ด้วย คณะกรรมการควบคุมการขนส่งทางบกประจำจังหวัดนครศรีธรรมราชได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครศรีธรรมราชในการประชุมครั้งที่
๑/๒๕๔๙ เมื่อวันที่ ๗ กรกฎาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดนครศรีธรรมราช สายที่ ๘๔๗๒นครศรีธรรมราช-บ้านกุมแป โดยให้ใช้รายละเอียดเส้นทางดังนี้
คือ
สายที่
๘๔๗๒ ชื่อเส้นทาง นครศรีธรรมราช-บ้านกุมแป
เริ่มต้นจากสถานที่จอดรถโดยสารประจำทางบริเวณแยกหัวถนน
ไปตามทางหลวงแผ่นดินหมายเลข ๔๐๓ แยกซ้ายไปตามทางหลวงชนบทหมายเลข นศ ๒๐๑๒ (แยกทางหลวงแผ่นดินหมายเลข
๔๑ (กม. ที่ ๓๐ + ๘๑๕) - บ้านไสม่วง) ผ่านบ้านช้างซ้าย บ้านวังวัว วัดไสเลียบ ถึงบ้านสาคูผ่านวัดไสมะนาว
โรงเรียนบ้านห้วยยูง บ้านใสถั่ว แยกขวาไปตามทางหลวงชนบทหมายเลข นศ ๓๐๑๑ (แยกทางหลวงหมายเลข
๔๐๓ (กม. ที่ ๑๘ + ๗๕๐) - บ้านทางพูน) ผ่านบ้านถนนคด บ้านในกลอง บ้านไร่ลุ่ม บ้านปลายสระ
บ้านทุ่งค้อ ถึงสี่แยกควนพัง แยกซ้ายไปตามทางหลวงท้องถิ่น ผ่านโรงเรียนวัดสุวรรณโฆษิต
บ้านพรุดินสอ โรงเรียนตระพังพิทยาคม ไปสุดเส้นทาง ณ สถานที่จอดรถโดยสารประจำทางบ้านกุมแป

ประกาศ
ณ วันที่ ๓๑ ตุลาคม พ.ศ. ๒๕๔๙
วิชม
ทองสงค์
ผู้ว่าราชการจังหวัดนครศรีธรรมราช
ประธานกรรมการควบคุมการขนส่งทางบก
ประจำจังหวัดนครศรีธรรมราช

วัชศักดิ์/ผู้จัดทำ
๒๗
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๖ ง/หน้า ๑๕๕/๒๒ มีนาคม ๒๕๕๐